દાદર (વેસ્ટ)ના રાનડે રોડ પર આવેલા સરગમ રેડીમેડ ગાર્મેન્ટ્સ સ્ટોરના પાર્ટનર મનીષ સંગોઈ પર તેના જ શરાબી સાથીદારે ૨૭ જુલાઈએ છરીથી પગમાં વાર કર્યો હતો. ગઈ કાલે મોડી રાતના સાડાત્રણ વાગ્યે સાયન હૉસ્પિટલમાં તેનું મૃત્યુ થતાં કચ્છી વીસા ઓસવાળ સમાજમાં અરેરાટી ફેલાઈ ગઈ હતી. જોકે આ પ્રકરણ બાબતમાં સમાજ અને દાદરના વેપારીઓ અંધારામાં હોવાથી ગઈ કાલે મનીષના મૃત્યુ પછી વૉટ્સઍપ પર મનીષના ફોટો સાથે એક મેસેજ ફરતો થયો હતો કે મનીષનો અકસ્માત કે હત્યા? શિવાજી પાર્ક પોલીસ-સ્ટેશને એનો ખુલાસો કરતાં કહ્યું હતું કે આ હત્યાનો કેસ છે અને એમાં એક જણની ધરપકડ પણ કરવામાં આવી હતી.